

**Referat fra Plan- og byggesaksforum**

Dato: 18.10.2024

Tid: 09.30 – 13.30

Sted: Bamble kommune, Rådhus

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| Til stede:   |  |  |  |  |  | | --- | --- | --- | --- | --- | | *Fra kommunen* |  |  |  |  | | Morten Thorvaldsen | Siljan |  |  | Drangedal | | Kristin Vindvad | Skien |  | Ebba Friis Eriksen  Baard Gonsholt  Marius Lid | Porsgrunn | | Christina Fink | Kragerø |  | Finn Roar Bruun Preben Rogn  Kari Anne Rogn | Bamble | | *Eksterne* |  |  |  |  | |  |  |  |  |  | |  |  |  |  |  | |  |  |  |  |  | |  |

**30/24 Innkallingen og referat**

Innkalling og referat – godkjent.

**31/24 Velkommen til Bamble – lokale nyheter**

* Holder på med kommuneplanen. Det skal tas en full gjennomgang av arealer og bestemmelser, som forhåpentligvis er ferdig i 2026/2027. Det er fokus på gode prosesser. Når det gjelder arealdelen skal de tas en behovsanalyse for små – og mellomstore bedrifter.
* Gjennomgang av gamle reguleringsplaner, for å se om noen kan oppheves. De viktigste bestemmelsene tas med i arealdelen. Det kan legges inn soner for høyder, utforming etc.
* Gjennomgang av igangsatte planer på storskjerm:

1. Detaljregulering for Stoa – Langesund: området er avsatt til bolig, næring, båthavn m.m. i gjeldene kommuneplan. Foreslått regulert til 100-200 boliger. Ligger i bybåndet. Lagt av areal til spisested. Ingen merknader fra regionale myndigheter. Få nabomerknader.
2. Detaljregulering Slåttnes nord: Hovedsakelig Bamble kommune som er grunneier. Avsatt til kombinert bygge – og anleggsformål i kommuneplanen. Lagt opp til 1500 kvm for forretning/kontor/tjenesteyting i 1.etasje og bolig i 2.etasje. Ca. 50 boliger fordelt på boliger i blokkbebyggelse inntil 3 etasjer.
3. Rugtvedt – Roverud områderegulering: mottatt ønske om en endring av gjeldene illustrasjonsplan og rekkefølgekrav.

**32/24 Nytt fra kommunene – runde rundt bordet**

Siljan: Ingen nytt.

Skien: Fått nei fra Kystverket til bro, etter å ha fått ja to ganger. Det må sees på alternative kryssinger. Bystyret vedtok et planvedtak i juni i fjor, hvor de vil ha større andel av handel på næringsområdene som er lagt inn i planen. Klima – og energiplanen må da utsettes på grunn av behovet for handelsanalyse i kommunen. Kommunedelplanen for naturmangfold og kommunedelplanen for sentrum er ute på høring. På reguleringsplan siden er det stille.

Porsgrunn: Jobber med revisjon av KPA og gjøre seg klar for bypakke. Ny bro åpner juli/august.

Kragerø: Fortsatt på ROBEK. Byggesaksavdelingen går bra, på selvkost. Har hatt en gjennomgang av gebyrregulativet for 2025 og kommer til å endre poster for å få færre varelinjer. Vi tok over arkiveringsjobben selv 1. september, og har i den forbindelse opprettet egen byggesak e-epost, som fungerer veldig bra. Brukt mye tid på maler. Maler for tilsyn – og ulovlighetsoppfølging er neste fokus. Fra 1.november stenger vi e-posten for mottak av søknader fra profesjonelle søkere, og de må da bruke e-byggesøknadsløsningene. På plansiden holdes det på med planvask og kommuneplan revisjon står for tur.

Kort beskrivelse av DROP IN: Saksbehandlerne bytter på å sitte to og to hver torsdag fra kl.12 -14. Tjenesten er gratis og det serveres kaffe. Alle sitter i samme møterom, og de kan minne litt om speed – date. Det er anledning til å stille korte spørsmål og få veiledning.

**33/24 Revidering av Grenlandsstandarden**

Christina kaller inn byggesaksgruppa før jul:

Vegard Fjeld (Skien)

Mir Najmi (Bamble)

Morten Thorvalden (Siljan)

Bente Sjåberg og David Kittilsen (Porsgrunn)

Christina Fink (Kragerø)

Aleksander Madsen/nyansatt (Drangedal)

**34/24 Digitalisering og bruk av KI v/Bamble**

Bamble har vært på en plansamling i Kristiansand ang. KI. Kommunen har et KI – prosjekt på en skole, som ligger hos HR. Det har vært en studietur til KS i Oslo, som har prosjekter på dette. Kristiansund kommune har for eksempel kommet langt med KI på byggesak, ang. utarbeidelser av svar til søkere etc.

Bamble bruker chatGPT basis versjon i byggesaksbehandling, og er veldig fornøyd med dette.

***Bør følges opp og settes på dagsorden igjen.***

**35/24 Status etter møte med Statsforvalteren v/Kragerø**

Kragerø hadde møte med Statsforvalteren ved miljøavdelingen og justis – og vergemål 25.09.24. Hele byggesaksavdelingen deltok og planleder.

Kragerø kalte inn til møte fordi de opplever at det er et skifte hos miljøavdelingen etter nyansettelser. Tema for møte var dermed uttalelser fra miljøavdelingen i form av utsendelse av mangelbrev og selve uttalelsene, som ikke holder seg innenfor hensynene pbl. § 1-8 skal ivareta. Kragerø oppfatter at miljøavdelingen tror at de skal godkjenne byggesakene. Det utsendes mange mangelbrev hvor det etterspørres ting som ikke er relevant for selve uttalelsen etter   
pbl. § 1-8. Det ble påpekt at veilederen legger opp til at det er kommunen som vurderer hva som er relevant informasjon i hver enkelt dispensasjonssak. Kommunen opplever også at miljøavdelingen ikke har et bevisst forhold på hvilke hensyn pbl. § 1-8 skal ivareta. Kommunen har mottatt uttalelser som fraråder dispensasjon selv om det eksplisitt står at de interessene de er satt til å ivareta ikke blir vesentlig tilsidesatt, men de kan for eksempel ikke se at arealregnskapet går opp. Når det gjelder selve uttalelsene går privatisering og at tiltakene hindrer allmennhetens tilgang igjen, selv der det ikke medfører riktighet. Allmennhetens tilgang i strandsonen er nært knyttet opp til friluftsloven, slik at et tiltak i innmark vanskelig kan anses for å hindre allmennhetens tilgang i strandsonen.

Det ble fokusert på, også fra justis – og vergemålsavdelingen, at det er kommunen som er bygningsmyndighet som selvstendig skal foreta en vurdering etter pbl. § 19-2. Kommunene har ikke anledning til å kopiere miljøavdelingens uttalelser og bruke disse som selve dispensasjonsvurderingen.

Kragerø har i ettertid spilt inn punkter til den nye veiledere. Utkast av veilederen blir sendt ut når Statsforvalteren har dette klart.

**36/24 Eventuelt**

* Nome kommune inviteres til neste møte for å snakke om Fehn – feltet. Drangedal kommune v/Elisabeth inviterer.
* Oppdatering fra Acos v/Vegard Fjeld utsendt i e-post 16.okt:

*Hei. Jeg lovte å sende ut en status for arbeidet med Acos Eiendom før møtet i plan- og byggesaksforum på fredag. Jeg kan ikke delta på møtet selv. Gjennom dialogen med Acos for manglende oppfyllelse av alle krav, har Acos tilbudt ekstra opplæring samt konfigurasjonsmøter (som informert om tidligere). Konfigurasjon er nå gjennomført hos alle kommuner unntatt Siljan (mandag). Denne konfigurasjonen rydder opp i registre og gir et enklere og mer oversiktlig oppsett i Eiendomsløsningen når man behandler saker. I tillegg er det satt opp datoer for ekstra opplæring (Teams), både innenfor byggesak, plan og oppmåling. Dette skal det være innkalt til og starter neste uke. Et generelt kurs om Websak for Eiendomsbrukere er allerede avholdt. Alle kurs kan ses i opptak. Når det gjelder lista med avvik i kravspesifikasjonen blir den fortløpende jobbet med fra Acos sin side. Jeg har gitt en prioritet på både feil og endringsønsker for hva som er viktigst for oss å få rettet opp. Den siste foreløpige oppdateringen fra Acos har satt noen tidspunkter for når enkelte feil kan forventes rettet. Vi får en oppdatert plan en av de nærmeste dagene der øvrige punkter skal tidfestes.Vedlagt siste versjon av lista, med fargekoder for status (grønt=oppfylt, gult=oppfylt men trenger bistand for å konfigurere, rødt=ikke oppfylt). Se kolonnenavn for innhold, nyere oppdateringer mot høyre. Jeg mener vi har kommet et godt stykke på vei, da mange punkter er rettet eller er på vei til å bli det. Dialogen med Acos har vært positiv og pågår fortløpende. Jeg har også vært i kontakt med Kjersti Myro, systemansvarlig og forvalter av kontrakten i Grenland. Hun vil gjerne delta på et møte med dere for å forklare prosessen, og svare på spørsmål rundt det kontraktsmessige. Det er nok mest hensiktsmessig om vi innkaller til et Teamsmøte i nær framtid, så vi får avklart veien videre. Da vil i så fall også Jan Petter Johansen delta, som er representant for styringsgruppen og systemeier/prosjekteier.*

Christina Fink

ref.